Flórián Albert

Flórián Albert (15. syyskuuta 1941 Hercegszántó – 31. lokakuuta 2011) oli unkarilainen jalkapalloilija, pelipaikaltaan hyökkääjä. Hänet valittiin Euroopan vuoden jalkapalloilijaksi vuonna 1967.

Albert pelasi koko uransa, vuodesta 1958 vuoteen 1974, samassa joukkueessa, Ferencvárosissa. Hän voitti joukkueessa neljästi Unkarin-mestaruuden (1962–1963, 1964, 1967, 1968) ja vuonna 1965 Messucupin (nyk. Eurooppa-liiga). 

Unkarin maajoukkueessa Albert pelasi 75 ottelua ja teki 31 maalia. Hän voitti 1962 MM-turnauksen maalikuninkuuden neljällä maalillaan viiden muun pelaajan kanssa.

Lähteet 

Unkarilaiset jalkapalloilijat
Vuonna 1941 syntyneet
Vuonna 2011 kuolleet